ફિલ્મની વાર્તા મિસ ખંબાટા (લિલેટ દુબે)ની આસપાસ ફરે છે જે ખુબ જ પૈસાદાર મહિલા છે. તેની નોકરાણીનું એક એક્સિડેન્ટમાં મૃત્યુ થઈ જાય છે. મિસ ખંબાટા પોતાના મેનેજર પૈટ્રિક શર્મા (ગૌતમ રોડે)ને નવી નોકરાણીની શોધ કરવાની જવાબદારી આપે છે. મિસેસ ખંબાટાની ઈચ્છા મુજબ પૈટ્રિકને કોઈ ઊંમરવાળી મહિલાને નોકરી પર રાખવાને બદલે તે ખુબસુરત શીના (ઝરીન ખાન) પર ફિદા થઈ જાય છે. જેથી તે શીનાને નોકરી પર રાખવા માટે મિસ ખંબાટાને મનાવે છે. મિસેસ ખંબાટા ઘર પર શીના ઉપરાંત તેમનો ડ્રાઈવર બચ્ચન (મોહિત મદાન) પણ રહે છે. આ ઉપરાંત તેમનો વકીલ (એસ. શ્રીસંત) પણ મિસેસ ખંબાટા પાસે આવતો-જતો રહે છે.